hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu id hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Fél évvel csúszhat a nem közel nulla energiaigényű épületek használatba vétele
2021. január 07. csütörtök, 14:47
A Magyar Közlöny 283. számában megjelent a 2020. évi CLX. törvény egyes energiahatékonysági tárgyú törvények módosításáról.
Az alábbiakban csak azokra a fejezetekre hívjuk föl az olvasó figyelmét, amelyik az épületgépészek tevékenységi körébe tartoznak.
4. Az energiahatékonyságról szóló 2015. évi LVII. törvény módosítása
A törvény alkalmazhatóságának céljából néhány fogalom módosul:
Effektív névleges teljesítmény: a gyártó által előírt és garantált maximális leadott hőteljesítmény (kW-ban kifejezve), amely a folyamatos működés során átadható, ugyanakkor megfelel a gyártó által megjelölt hasznos teljesítménynek.
Első az energiahatékonyság elve: az energiapolitikai tervezés, valamint a szakpolitikai és beruházási döntéshozatal során a költséghatékony, technikailag, gazdaságilag és környezetvédelmi szempontból megfelelő energiahatékonysági intézkedéseknek a lehető legnagyobb mértékű figyelembevétele.
Épületautomatizálási és -szabályozási rendszer: olyan rendszer, amely magában foglalja mindazon termékeket, szoftvereket és mérnöki szolgáltatásokat, amelyek automatikus vezérlés révén és a kézi működtetés megkönnyítésével elősegíthetik az épülettechnikai rendszerek energiahatékony, gazdaságos és biztonságos üzemeltetését.
Fűtési rendszer: a beltéri légkezelés egy adott formájához szükséges komponensek olyan kombinációja, amelynek révén növelhető a hőmérséklet.
Halmozott energiamegtakarítás: az energiahatékonyság-javító intézkedéssel a vizsgált időtávon elért összes energiamegtakarítás.
Hőfejlesztő berendezés: a fűtési rendszer azon része, amely hasznos hőt állít elő fűtőanyag kazánban történő elégetésével, vagy az elektromos ellenállásos fűtőrendszer fűtőelemeiben fellépő hőhatás (Joule-hatás) alkalmazásával, valamint a környezeti levegőből, szellőzőberendezésből távozó használt levegőből, vízből vagy talajbeli hőforrásból való, hőszivattyúval történő hőelvonás révén.
Lakóépület: jellemzően lakást és a hozzá tartozó kiszolgáló helyiségeket magába foglaló épület. Légkondicionáló rendszer: a beltéri légkezelés egy adott formájához szükséges komponensek olyan kombinációja, amely által szabályozható vagy csökkenthető a hőmérséklet.
Szellőzőrendszer: a 2009/125/EK európai parlamenti és tanácsi irányelvnek a szellőztetőberendezések környezettudatos tervezésére vonatkozó követelmények tekintetében történő végrehajtásáról szóló, 2014. július 7-i 1253/2014/EU bizottsági rendelet szerinti szellőztetőberendezés.
Támogatandó háztartás: az a kiszolgáltatott helyzetben lévő háztartás, amely által használt lakóépületben a lakóépület 20 °C fokra való fűtéséhez és melegvíz készítéshez kapcsolódó, a háztartásra jutó éves energiaköltség meghaladja a háztartás éves jövedelmének 25%-át.
A módosítás emellett részletezi a Hosszú Távú Felújítási Stratégiában meghatározott feladatokat és a feladatok végrehajtásáért felelős szerveket, ismerteti a Végfelhasználási energiamegtakarítást megvalósító intézkedések meghatározását és számítási módját valamint az Energiahatékonysági kötelezettségi rendszer szabályozását, működtetési feltételeit.
A módosított törvény a Magyar Mérnöki Kamara feladatául rendeli az épületek energetikai jellemzőinek tanúsításáról szóló kormányrendelet szerinti energiahatékonysági tanúsítványokról, ezek rendeltetéséről és céljáról, valamint a költséghatékony intézkedésekről felújítási tanácsadás keretében az épület energiahatékonyságának javítását szolgáló pénzügyi eszközökről, valamint a fosszilis tüzelőanyaggal működő kazánok fenntarthatóbb alternatívával való helyettesítéséről történő tájékoztatást.
A módosítás szabályozza az energetikai szakreferensek és az energetikai auditorok névjegyzékbe való felvételének feltételeit is.
A törvény rendelkezik az energetikai felülvizsgálatok elvégzésének szabályairól. (Figyelem: ez nem azonos a gázcsatlakozó vezetékek és felhasználói berendezések műszaki-biztonsági felülvizsgálatával!) Eszerint a 70 kW-nál nagyobb effektív névleges teljesítményű fűtési rendszer vagy kombináltan helyiségfűtési és szellőzőrendszer, valamint a 70 kW-nál nagyobb effektív névleges teljesítményű légkondicionáló rendszer vagy kombináltan légkondicionáló és szellőzőrendszer hozzáférhető részeinek vonatkozásában rendszeres energetikai felülvizsgálatot kell készíteni. Az energetikai felülvizsgálatot − amennyiben energetikai auditálást kell lefolytatni − a kötelező energetikai auditálás részeként, egyéb esetben nyolcévente kell elvégezni. A megfelelő épületfelügyeleti rendszerrel működtetett fűtési és egyéb fenti rendszerek mentességet kérhetnek az energetikai felülvizsgálatok alól.
Az energetikai felülvizsgálatok további részleteit szabályozza a Magyar Közlöny 292. számában megjelent 666/2020.(XII.28.) Kormány rendelet.
Energetikai felülvizsgáló az a személy lehet, aki az energiapolitikáért felelős miniszter rendeletében meghatározott jogosultsággal rendelkezik és szerepel az MMK adatbázisában. A felülvizsgálónak részt kell vennie az MMK által szervezett továbbképzéseken.
A fenti módosítások általában 2021. január 1-jén lépnek hatályba.
Fotóillusztráció: kalhh / Pixabay
Utoljára frissítve: 2021. január 14. csütörtök, 13:00
Tovább a rovatban: « BELIMO hidraulikai és szabályozástechnikai bemutatófal átadása Szakmatörténeti jelentőségű megállapodás született »
Hőszivattyú technológia: kulcs az európai épületállomány megújításához
MEHI: energetikai korszerűsítéssel akár 50 százalékkal is növelhető a családi házak értéke
Okosváros: fenntarthatóbbá tennék a városi energiaellátást Bécsben
Az LG szigorú környezetvédelmi cél mellett kötelezte el magát
Elindította virtuális légtechnikai bemutatótermét az LG Electronics
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.